Dacă eşti fan Conor McGregor, află că şi tu poţi să te apuci de MMA.
Cel mai cunoscut luptător de MMA este Conor McGregor, cu o avere de 120 de milioane de dolari. Prima dată când un luptător a purtat mănuşi într-un meci de MMA a fost în 1994. Forma cuştii de MMA din UFC este inspirată din filmul cu Chuck Norris "The Octagon".
MMA-ul nu este doar un sport de contact. Poate fi un mod prin care să te menţii în formă sau chiar să te relaxezi. Trebuie doar să ai grijă ce mănânci şi să te mai şi odihneşti din când în când. Oameni din toate categoriile sociale aleg să îl practice în timpul liber şi nu e deloc greu de observat de ce. Ca să ai tot ce îi trebuie unui începător sunt de ajuns 700 de lei. Ciprian Cărăuşu, antrenor MMA: părerea mea e că nu e deloc greu pentru un începător să se apuce de MMA, dar depinde de scopul pe care şi-l propune. Un abonament basic costă undeva la 230 de lei la noi. Avem nevoie de mănuşi, de proteză dentară atunci când lucrăm cu partener, tibiere. Să zicem o sumă totală pentru început 5-6-7 sute de lei. Ca în orice viaţă sportivă trebuie să fii mai hotărât, să fii odihnit, să te duci mai devreme la culcare, să mănănci mai sănătos pentru că altfel ai burta prea plină când vii la antrenament şi nu e prea plăcut să lucrezi cu burta plină. Găsim oameni de la muncitori să zicem, la doctori, ingineri, din toate mediile, într-adevăr. Unii au ca idee de final fitnessul, să se simtă bine, să muncească, să slăbească, să fie fit. Alţii au ca scop final performanţa sportivă, în cuşcă.